#### 14.4.12 KÄSITYÖ

**Käsityön opetuksen tavoitteet vuosiluokilla 3-6**

|  |  |  |  |  |  |  |
| --- | --- | --- | --- | --- | --- | --- |
| Opetuksen tavoitteet | Sisältö-alueet | Vuosiluokka 3 | Vuosiluokka 4 | Vuosiluokka 5 | Vuosiluokka 6 | Laaja-alainen osaam. |
| T1 vahvistaa oppilaan kiinnostusta käsin tekemiseen sekä innostaa keksivään, kokeilevaan ja paikallisuutta hyödyntävään käsityöhön | S1-S6 |  |  |  |  | L1,L2 |
| T2 ohjata oppilasta hahmottamaan ja hallitsemaan kokonainen käsityöprosessi ja sen dokumentointi | S1-S6 | Arviointi ja dokumentointi:Tieto- ja viestintäteknologiaa käytetään arvioinnin ja dokumentoinnin tukena. Arvioidaan omaa työskentelyä prosessin aikana.Vertaisarviointi |  | L1, L5 |
| T3 opastaa oppilasta suunnittelemaan ja valmistamaan yksin tai yhdessä käsityötuote tai -teos luottaen omiin esteettisiin ja teknisiin ratkaisuihin | S1-S4 | Suunnittelu ja ideointi:Suunnitelmassa tuote kuvataan vähintään kahdesta eri suunnasta (kolmiulotteisuus).Suunnitelmaan kirjataan tarvittavat mitat, määrät ja symbolit.Tieto- ja viestintäteknologiaa käytetään osana suunnittelua ja ideointia. | Ideointi ja suunnittelu:Tietokoneavusteiseen suunnitteluun ja mallinnukseen tutustuminen.Teknisen piirtämisen harjaannuttaminen. Tehdään suunnitelmia, jotka sisältävät kaikki työvaiheet.Tekstimuotoisen ohjeen ja käsityössä käytettävien yleisten merkkien ymmärtäminen.-mittakaava | L2,L4,L5  |
| T4 ohjata oppilasta tunnistamaan käsitteistöä sekä tuntemaan monia erilaisia materiaaleja ja työstämään niitä tarkoituksenmukaisesti | S3, S5 | Valmistaminen:Mittaaminen -matemaattisten käsitteiden havainnollistaminen monipuolisesti töissä -suorakulma ja kohtisuoruuden käsite -mittamuutokset, mm-cm-mOmpelukoneen peruskäyttö -langoitus, ompelukoneen säädöt-saumanvara, sauma, huolittelu -toteutetaan pieniä ompelutöitä. Lankatyöt-työvälineitä ja työtapoja, joilla lankaa käsitellään. -tutustutaan neulontaan ja virkkaukseenKankaan kuviointi -esim. painanta, kirjonta, applikointiSahaaminen -sahaamisen ymmärtäminen ilmiönä, oikean työvälineen valinta -Toteutus: erilaiset harjoitukset ja materiaalit, mahdollisuus kokeiluihin  Liitostekniikat -naulaaminen -ruuvaaminen -niittaaminen-liimaaminen-mekaanista harjoittelua, mahdollisuus kokeilla erilaisia työvälineitäPoraaminen -havainnollistetaan eri työtapoja, kokeilut erilaisilla työvälineillä ja materiaaleilla Lastuava työstö  - työvälineet: esim. puukko, taltta, höylä - hiominen- viilaaminenMetallien kylmätyöstöMateriaalin viimeistely -viimeistelytavat ikäkauden mahdollistamalla tavalla-Viilaaminen, hiominen, silittäminen-Huomio siihen, miten huolimattomuus/ väärä työtapa heijastuu myöhempiin vaiheisiin Turvallinen koneiden ja laitteiden käyttö. | Valmistaminen:Uusien taitojen oppiminen ja jo opittujen taitojen soveltaminen.Oppilas osaa valmistaa omaan suunnitelmaansa perustuvan tuotteen.Työohjeen seuraaminen.ElektroniikkatyötTutustutaan ohjelmointiin ja robotiikkaan | L4,L6 |
| T5 kannustaa oppilasta toimimaan pitkäjännitteisesti ja vastuuntuntoisesti, huolehtimaan turvallisesta työskentelystä sekä valitsemaan ja käyttämään työhön sopivaa välineistöä.  | S1-S5 | L3,L6 |
| T6 opastaa oppilasta käyttämään tieto – ja viestintäteknologiaa käsityön suunnittelussa, valmistamisessa ja käsityöprosessin dokumentoinnissa | S1,S2,S6 |  |  |  |  | L5 |
| T7 ohjata oppilasta arvioimaan, arvostamaan ja tarkastelemaan vuorovaikutteisesti omaa ja muiden kokonaisen käsityön prosessia  | S6 |  |  |  |  | L1,L4,L7 |
| T8 herättää oppilas arvioimaan kulutus- ja tuotantotapoja kriittisesti  | S1-S3, S5 |  |  |  |  | L1,L3,L7 |

**Käsityön tavoitteisiin liittyvät keskeiset sisältöalueet vuosiluokilla 3-6**

Sisältöalueista muodostetaan kokonaisuuksia, jotka sisältävät ajankohtaisia ja monipuolisia oppimistehtäviä eri vuosiluokille. Sisällöissä toteutetaan käsityöllisin keinoin erilaisten materiaalien ja työmenetelmien tuntemista, ymmärtämistä ja ennakkoluulotonta soveltamista, muissa oppiaineissa ja oppimisympäristöissä opittua hyödyntäen.

**S1 Ideointi:** Suunnittelussa perehdytään erilaisiin lähtökohtiin ja hyödynnetään omia moniaistisia kokemuksia ja elämyksiä sekä havainnoidaan ja analysoidaan esineitä, rakennettua ja luonnon ympäristöä uusien ideoiden kehittämiseksi. Käsityössä yhdistetään värejä, kuviota, erilaisia pintoja, tyylejä ja muotoja. Sovelletaan materiaalien lujuus- ja taipumisominaisuuksia. Tutkitaan rakenteiden syntymistä ja energian käyttöä.

**S2 Suunnittelu:** Laaditaan omalle tuotteelle tai teokselle ja työskentelylle suunnitelma ja kehitetään sitä tarvittaessa. Kokeillaan erilaisia materiaaleja ja työskentelytekniikoita ideoiden kehittämiseksi tuotteeksi tai teokseksi. Harjoitellaan suunnitelman dokumentointia sanallisesti ja/tai visuaalisesti sekä numeerisesti käyttäen esimerkiksi mittoja, määriä ja mittakaavoja.

**S3 Kokeilu:** Tutkitaan materiaalien ominaisuuksia sekä käsityön tekemisessä tarvittavien tavallisimpien koneiden ja laitteiden toimintaperiaatteita. Sovelletaan näin hankittua tietoa omassa työssä. Kokeillaan monipuolisesti erilaisia materiaaleja kuten erilaisia puulajeja, metalleja, muoveja, kuituja, lankoja, kankaita ja kierrätysmateriaaleja. Harjoitellaan ohjelmoimalla aikaan saatuja toimintoja, joista esimerkkinä robotiikka ja automaatio. Kokeilujen pohjalta tuotetta tai teosta kehitetään vielä eteenpäin.

**S4 Tekeminen:** Valmistetaan erilaisia yksilöllisiä ja /tai yhteisöllisiä tuotteita ja teoksia, joiden toteuttamiseen käytetään monenlaisia käsityössä tarvittavia valmistustekniikoita, työvälineitä, koneita ja laitteita. Työskennellään itse tehdyn suunnitelman ohjaamana.

**S5 Soveltaminen:** Työskennellessä opitaan käyttämään alan peruskäsitteistöä ja tutustutaan turvallisiin materiaaleihin ja työtapoihin. Perehdytään laadukkaan tuotteen ominaisuuksiin ja turvalliseen työskentelykulttuuriin.

**S6 Dokumentointi ja arviointi:** Tieto- ja viestintäteknologiaa käytetään osana ideointia, suunnittelua ja dokumentointia. Tehdään käsityöprosessin itse- ja vertaisarviointia prosessin edetessä. Opetellaan antamaan yksilö- ja ryhmäpalautetta.

**Käsityön oppimisympäristöihin ja työtapoihin liittyvät tavoitteet vuosiluokalla 3-6**

Asianmukaiset ja turvalliset tilat, työvälineet, koneet, laitteet ja materiaalit muodostavat käsityön oppimista tukevan oppimisympäristön. Samalla ympäristö tukee käsityössä tarvittavan teknologian toimintaperiaatteiden ymmärtämistä. Tieto- ja viestintätekniikka tarjoaa mahdollisuuden käyttää erilaisia oppimateriaaleja, oppimisalustoja, piirto-ohjelmia, digitaalisten kuvien muokkausta sekä piirrosten ja mallien tekemistä oman ilmaisun ja suunnittelun tukena. Opetuksessa käytetään teknisen työn ja tekstiilityön työtapoja.

Toiminnallista oppimista tuetaan tutkivan oppimisen projekteilla oppiainerajat ylittäen ja yhteistyössä ulkopuolisten asiantuntijoiden ja yhteisöjen kanssa. Kansalliseen ja kansainväliseen kulttuuriin ja kulttuuriperintöön tutustutaan esimerkiksi virtuaalisesti sekä museo-, näyttely- ja kirjastokäynneillä. Näyttelyihin ja yrityksiin tehtävillä opintokäynneillä tuetaan ja vahvistetaan koulussa opittua ja käyntejä hyödynnetään oppimistehtävissä. Opetustilanteissa teknologioita ja verkkoympäristöjä käytetään monipuolisesti, vastuullisesti ja turvallisesti.

**Ohjaus, eriyttäminen ja tuki käsityössä vuosiluokilla 3-6**

Oppiaineen tavoitteiden kannalta keskeistä on ottaa huomioon oppilaiden erilaiset edellytykset ja tarpeet käsityön opiskeluun ja tehdään sen mukaisia eriytettyjä ratkaisuja esimerkiksi käytettävien oppimisympäristöjen, työtapojen ja oppimistehtävien valinnassa. Oppilasta tuetaan kehittämään käsityöllisiä taitojaan joustavasti itselleen sopivalla tavalla ja kannustetaan nauttimaan tekemisestään. Käsityössä tuetaan oppilaiden omia ratkaisuja sekä vahvistetaan uutta luovan tiedon rakentamista ja käyttöönottoa yksin tai yhdessä muiden kanssa. Ohjaukselle ja tuelle varataan riittävästi aikaa.

**Oppilaan oppimisen arviointi käsityössä vuosiluokilla 3-6**

Oppimisen arviointi ja siihen perustuva palaute on ohjaavaa ja kannustavaa, koko käsityöprosessia koskevaa. Eri vaiheiden dokumentointi toimii arvioinnin välineenä. Palautteen antamisessa korostetaanmyönteisesti oppilaan kehittymistä ja kannustetaan osaamisen laajentamiseen ja syventämiseen. Keskeisten oppisisältöjen oppimisen ja omaksumisen rinnalla arvioidaan monipuolisesti laaja-alaisen käsityötaidon ja -tiedon kehittymistä. Arviointikeskustelussa ja muussa palautteessa osoitetaan kehittämiskohde ja ohjataan kehittämään suoritusta. Oppilaat osallistuvat arviointiin ja heille tarjotaan erilaisia tapoja tehdä itse- ja vertaisarviointia. Ryhmän työskentelyä ja tuotosta voidaan esitellä ja arvioida, jolloin oppilaat oppivat esiintymistä, asioiden selkeää ja jäsenneltyä esittämistä, toisten työskentelyn arvostamista ja rakentavaa palautteen antoa.

Käsityöoppiaineen sanallista arviota tai arvosanaa antaessaan opettaja arvioi oppilaan osaamista suhteessa paikallisessa opetussuunnitelmassa asetettuihin tavoitteisiin. Määritellessään osaamisen tasoa 6. vuosiluokan lukuvuositodistusta varten opettaja käyttää käsityöoppiaineen valtakunnallisia arviointikriteereitä. Opinnoissa edistymisen kannalta on keskeistä havainnoida kokonaista käsityön prosessia, monimateriaalisen tekemisen tapoja, työskentelyn sujuvuutta ja tuotosten laatua sekä muissa oppiaineissa opitun soveltamista.

**Käsityön arviointikriteerit 6. vuosiluokan päätteeksi hyvää osaamista kuvaavaa sanallista arviota/ arvosanaa kahdeksan varten**

|  |  |  |  |
| --- | --- | --- | --- |
| Opetuksen tavoite | Sisältö-alueet | Arvioinnin kohteet oppiaineessa | Hyvä/arvosanan kahdeksan osaaminen |
| T1 vahvistaa oppilaan kiinnostusta käsin tekemiseen sekä innostaa keksivään, kokeilevaan ja paikallisuutta hyödyntävään käsityöhön | S1-S6 |  | Ei vaikuta arvosanan muodostamiseen. Oppilaita ohjataan pohtimaan kokemuksia osana itsearviointia. |
| T2 ohjata oppilasta hahmottamaan ja hallitsemaan kokonainen käsityöprosessi ja sen dokumentointi | S1-S6 | Oman työn suunnittelu, valmistus, arviointi ja prosessin dokumentointi | Oppilas osaa toteuttaa kokonaisen käsityöprosessin ja tehdä dokumentointia prosessin eri vaiheista. |
| T3 opastaa oppilasta suunnittelemaan ja valmistamaan yksin tai yhdessä käsityötuote tai -teos luottaen omiin esteettisiin ja teknisiin ratkaisuihin | S1-S4 | Tuotteen valmistaminen | Oppilas osaa valmistaa omaan tai yhteiseen suunnitelmaan~~sa~~ perustuvan tuotteen tai teoksen, jossa on huomioitu esteettisyys ja toimivuus. |
| T4 ohjata oppilasta tunnistamaan käsitteistöä sekä tuntemaan monia erilaisia materiaaleja ja työstämään niitä tarkoituksenmukaisesti | S3,S5 | Käsityössä käytettävien materiaalien ja valmistustekniikoiden valinta, yhdistäminen ja työstäminen  | Oppilas valitsee, yhdistää ja käyttää tarkoituksenmukaisesti eri materiaaleja ja valmistustekniikoita.Oppilas tuntee ja osaa käyttää käsityön käsitteistöä.  |
| T5 kannustaa oppilasta toimimaan pitkäjänteisesti ja vastuuntuntoisesti, huolehtimaan turvallisesta työskentelystä sekä valitsemaan ja käyttämään työhön sopivaa välineistöä | S1-S5  | Työskentelytaidot | Oppilas ottaa vastuuta omasta työstään ja toimii tavoitteellisesti.Oppilas osaa kuvata yksinkertaisten ja arkipäivään liittyvien laitteiden toimintaperiaatteita.Oppilas osaa käyttää asianmukaisia työvälineitä, koneita ja laitteita oikein, turvallisesti ja tarkoituksenmukaisesti. |
| T6 opastaa oppilasta käyttämään tieto – ja viestintäteknologiaa käsityön suunnittelussa, valmistamisessa ja käsityöprosessin dokumentoinnissa | S1,S2,S6 | Tieto- ja viestintäteknologian käyttäminen omassa työskentelyssä | Oppilas osaa käyttää tieto- ja viestintäteknologiaa ohjatustikäsityön suunnittelussa, valmistuksessa ja käsityöprosessin dokumentoinnissa.  |
| T7 ohjata oppilasta arvioimaan, arvostamaan ja tarkastelemaan vuorovaikutteisesti omaa ja muiden kokonaisen käsityön prosessia  | S6 | Oman ja muiden työn arviointi, vertaispalautteen antaminen  | Oppilas osallistuu rakentavasti oman ja toisten työn ja työskentelyn arviointiin ja vertaispalautteen antamiseen. |
| T8 herättää oppilas arvioimaan kulutus- ja tuotantotapoja kriittisesti  | S1~~-~~S3, S5 | Kulutus- ja tuotanto- tapojen pohdinta | Oppilas osaa ilmaista, miten kulutus- ja tuotantotavat vaikuttavat tuotteen elinkaaren. |